CELEX: 62019CN0393
Language: mt
Date: 2019-05-21 00:00:00
Title: Kawża C-393/19: Talba għal deċiżjoni preliminari mressqa mill-Apelativen sad — Plovdiv (il-Bulgarija) fil-21 ta’ Mejju 2019 — Proċeduri kriminali kontra OM

2.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/5
            
         
      Talba għal deċiżjoni preliminari mressqa mill-Apelativen sad — Plovdiv (il-Bulgarija) fil-21 ta’ Mejju 2019 — Proċeduri kriminali kontra OM
      (Kawża C-393/19)
      (2019/C 295/08)
      Lingwa tal-kawża: il-Bulgaru
      
         Qorti tar-rinviju
      
      Apelativen sad — Plovdiv
      
         Parti fil-proċeduri kriminali nazzjonali
      
      OM
      
         Domandi preliminari
      
      
                  1)
               
               
                  L-Artikolu 17(1) tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li jipprekludi, sabiex ma jiġix kompromess bilanċ ġust bejn l-interess pubbliku u r-rekwiżit li jiġi protett id-dritt għall-proprjetà, dispożizzjoni legali nazzjonali, bħal dik prevista fl-Artikolu 242(8) tan-Nakazatelen Kodeks (il-Kodiċi Kriminali) tar-Repubblika tal-Bulgarija, li tipprevedi l-konfiska favur l-Istat ta’ vettura użata għat-twettiq ta’ kontrabandu, liema vettura tkun il-proprjetà ta’ terz li la kien jaf, la kien imissu kien jaf u lanqas ma seta’ jkun jaf li l-impjegat tiegħu kien qiegħed iwettaq dan ir-reat?
               
            
                  2)
               
               
                  L-Artikolu 47 tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li jipprekludi dispożizzjoni legali nazzjonali, bħal dik prevista fl-Artikolu 242(8) tal-Kodiċi Kriminali tar-Repubblika tal-Bulgarija, li tippermetti l-konfiska ta’ vettura li tkun il-proprjetà ta’ terz li ma jkunx l-istess individwu li wettaq ir-reat, mingħajr ma huwa previst aċċess dirett għall-ġustizzja għal dan it-terz proprjetarju sabiex iressaq il-pożizzjoni tiegħu?